KOMISIJAS LĒMUMS

(2006. gada 23. oktobris),

ar ko ļauj laist tirgū likopēnu no Blakeslea trispora kā jaunu pārtikas produktu sastāvdaļu saskaņā ar Eiropas Parlamenta un Padomes Regulu (EK) Nr. 258/97

(izziņots ar dokumenta numuru K(2006) 4973)

(Autentisks ir tikai teksts spāņu valodā)

(2006/721/EK)

EIROPAS KOPIENU KOMISIJA,

ņemot vērā Eiropas Kopienas dibināšanas līgumu,

ņemot vērā Eiropas Parlamenta un Padomes 1997. gada 27. janvāra Regulu (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām (1), un jo īpaši tās 7. pantu,

tā kā:

Uzņēmums Vitatene Antibiotics SAU2003. gada 30. oktobrī lūdza Apvienotās Karalistes kompetentajām iestādēm atļauju laist tirgū likopēnu no Blakeslea trispora kā jaunu pārtikas produktu sastāvdaļu.

Apvienotās Karalistes kompetentā pārtikas novērtēšanas iestāde 2004. gada 6. aprīlī izdeva sākotnējo novērtējuma ziņojumu. Ziņojumā tā secināja, ka paredzētajos lietošanas veidos likopēns no Blakeslea trispora ir nekaitīgs lietošanai pārtikā.

EFSA2005. gada 21. aprīlī pieņēma “Atzinumu, ko Diētisko produktu, uztura un alerģiju zinātnes ekspertu grupa sniedza pēc Komisijas lūguma attiecībā uz iesniegumu par α-tokoferolu saturošas likopēna no Blakeslea trispora eļļas suspensijas lietošanu kā jaunu pārtikas produktu sastāvdaļu”.

Atzinumā secināja, ka iesniegumā prasītais likopēna no Blakeslea trispora lietošanas daudzums izraisīs šīs vielas papildu uzņemšanu līdz 2 mg dienā. Tajā arī secināja, ka šāda papildu deva nerada bažas no drošuma viedokļa.

Pārtikas piedevas, uz kurām attiecas Padomes 1988. gada 21. decembra Direktīva 89/107/EEK par dalībvalstu tiesību aktu tuvināšanu attiecībā uz pārtikas piedevām, ko atļauts izmantot cilvēku uzturā (2) , neietilpst Regulas (EK) Nr. 258/97 darbības jomā. Tāpēc ar šo lēmumu netiek atļauts izmantot likopēnu no Blakeslea trispora kā pārtikas krāsvielu.

Pamatojoties uz zinātnisko novērtējumu, konstatēja, ka likopēns no Blakeslea trispora α-tokoferolu saturošā suspensijā atbilst Regulas (EK) Nr. 258/97 3. panta 1. punktā noteiktajiem kritērijiem.

IR PIEŅĒMUSI ŠO LĒMUMU.

1. pants

Likopēnu no Blakeslea trispora atbilstīgi I pielikumā aprakstītajam var laist Kopienas tirgū kā jaunu pārtikas produktu sastāvdaļu lietošanai II pielikumā norādītajos pārtikas produktos.

2. pants

Apzīmējumam “likopēns” jābūt to pārtikas produktu sastāvdaļu sarakstā, kuros tas ir, vai, ja pārtikas produktu sastāvdaļu saraksta nav, tas jāiekļauj paša produkta marķējumā.

3. pants

Trešā gada beigās pēc šā lēmuma pieņemšanas Vitatene Antibiotics SAU iesniedz Komisijai datus par ES tirgū laistajām pārtikas produktu grupām, kas satur likopēnu no Blakeslea trispora, un atbilstošajiem šā likopēna lietošanas daudzumiem.

4. pants

Šis lēmums ir adresēts Vitatene Antibiotics SAU, Avd. de Antibioticos, 59-61, 24080 Leon, Spānijā.

(1) OV L 43, 14.2.1997., 1. lpp. Regulā jaunākie grozījumi izdarīti ar Eiropas Parlamenta un Padomes Regulu (EK) Nr. 1882/2003 (OV L 284, 31.10.2003., 1. lpp.).

(2) OV L 40, 11.2.1989., 27. lpp. Direktīvā jaunākie grozījumi izdarīti ar Regulu (EK) Nr. 1882/2003.

I PIELIKUMS

LIKOPĒNA NO BLAKESLEA TRISPORA SPECIFIKĀCIJAS

Definīcija

Šo produktu piegādā kā 5-procentīgu vai 20-procentīgu likopēna suspensiju saulespuķu eļļā ar augstu oleīnskābes saturu, kas satur 1 % α-tokoferolu no likopēna daudzuma. Likopēns no Blakeslea trispora sastāv no ≥ 90 % all-trans-izomēra un 1 %–5 % cis izomēriem.

Specifikācijas

Ķīmiskais nosaukums Likopēns

C.A.S. numurs 502-65-8 (all trans likopēns)

Ķīmiskā formula C40H56

Struktūrformula

Molekulmasa 536,85

Pamatvielas saturs Ne mazāk kā 95 %

Tīrība

Imidazols : ne vairāk kā 1 mg/kg Sulfātpelni : ne vairāk kā 1 % Citi karotinoīdi : ne vairāk kā 5 %

Mikotoksīni:

Aflatoksīns B1 : nav Trihotecens (T2) : nav Ohratoksīns : nav Zearalenons : nav

Mikrobioloģija: